En haruspex tok varsler og fortolket dem ut fra særlige systemer som var overlevert fra forgjengerne. Et av dem var lesning av dyreinnvoller, spesielt leveren, som på gresk ble kalt («lever-skue»). Til dette benyttet presten antagelig en modell av en lever som var framstilt i leire eller metall. Flere slike modeller er blitt funnet i arkeologiske utgravninger, blant annet i italienske Piacenza i 1877. Denne modellen av bronse hadde etruskiske inskripsjoner av guder for hvert område på leveren. Kunnskapen om haruspex finnes i boken som er en samling tekster tilskrevet guden Tarchies (latin ) i den etruskiske mytologien.